अमेरिकी राष्ट्रपति ने उम्मीद जताई कि यह शिखर वार्ता 'जबर्दस्त सफलता' वाली होगी। उत्तर कोरियाई नेता के बगल में बैठकर ट्रंप ने कहा, 'आगे हमारे रिश्ते बेहद शानदार होंगे। वास्तव में बहुत अच्छा महसूस कर रहा हूं, हम बेहद अच्छी चर्चा करने वाले हैं और हमारे रिश्ते शानदार होंगे, इसमें मुझे कोई संदेह नहीं है।' उत्तर कोरियाई तानाशाह ने कहा कि सिंगापुर में आज हो रही बैठक की राह में कई रोड़े थे। उन्होंने अनुवादक के जरिए संवाददाताओं को बताया, 'हमनें उन बाधाओं को पार किया और आज हम यहां हैं।'